હમણાં હાથનો પાટો બદલાવીને પાછી ફરતી હતી ત્યાં અમારી બસના ડ્રાઈવરે રસ્તાની બરાબર વચ્ચે બસ ઊભી રાખી દીધી. રસ્તાની વચ્ચે બેઠેલી સભાને બરખાસ્ત કરવા તે નીચે ઊતર્યો, તે પણ બસ પસાર કરવાના મામૂલી કામ માટે ! એટલામાં વાહનોનાં હૉર્ન અને માણસોની બૂમાબૂમ શરૂ થઈ ગઈ. જેટલી સહજતાપૂર્વક તમે ટ્રાફિકમાંથી પસાર થઈ શકો છો તેટલી સહજતાથી આ વાહનો આપની વચ્ચેથી પસાર કેમ ન થઈ શકે ? હમણાં શહેરના ભરચક વિસ્તારમાં ટ્રાફિક જામી ગયો હતો. આગળ જઈને જોયું તો બે આખલા ભાઈઓની લડાઈ જામી હતી. બરાબર ત્રીસ મિનિટ અમે એ ધર્મયુદ્ધ જોયું..!! સાંભળ્યું છે કે સ્પેનમાં આવી લડાઈ ખાસ કરાવવામાં આવે છે. અમારા સહુનો પ્રવાસખર્ચ બચી ગયો..!!